alibayram/wikipedia-40-langs huggingface dataset:
ابولونيوس الرودسى

أبولونيوس الرودسى (بالانجليزى: Apollonius of Rhodes - باليونانى : Ἀπολλώνιος Ῥόδιος ( اتولد 295 ق م - مات 215 ق م ) شاعر اسكندرانى اتولد فى اسكندريه او نقراطيس فى مصر ، بيتلقب عاده بلقب " الرودسى " لانه هاجر على جزيره رودس . بيعتبر الشاعر المصرى الهيلينستى الوحيد. الف قصايد عن تأسيس المدن ، اعظم قصايده اسمها " ارجوناوتيكا "و فيها وصل للقمه الادبيه فى تصوير الشكوك و الصعوبات اللى وقعت فيها بنت اسمها " ميديا " لما وقعت فى الغرام لأول مره. اتعين رئيس ل مكتبه اسكندريه فى عهد بطليموس الخامس.

شعرا مصريين
بطالمة
تاريخ مصر البطلميه
شعرا
اسكندرانيه
مواليد 295 ق م
وفيات 215 ق م
ابولونيوس (وزير)

أبولونيوس Apollonius - باليونانى : Ἀπολλώνιος - وزير مالية بطليموس التانى لحوالى عشرين سنه ( بدأ ح 263 ق.م ). كان غنى جداً و كانت عنده عزبه كبيره فى الفيوم اتعرف عنها الكتير بفضل اوراق البردى اللى اتعثر عليها هناك. عزبته كانت بتعتبر مزرعه نموذجيه لتربية الحيوانات و الطيور و النحل و اشجار الفاكهه و العنب ، و الاهتمام بتحسين جودتها و تكتير انواعها. امتد نشاطه التجارى للشام و جنوب اسيا الصغرى. ضاع منه نفوذه و حظوته فى اوائل عهد بطليموس التالت ( ح 246 ق.م )

بطالمة
تاريخ مصر البطلميه
ابيس

أپيس ( |Apis| او |Hapis|;  |Hapi-ankh|) فى الديانه المصريه القديمه، عجل قدسه المصريين القدام فى ممفيس (منف)، و ربطوا بينه و بين معبودها بتاح. لعب دور رئيسى من أواخر الدوله الحديثه. اتدفن فى توابيت، و عثر المصرولوجى الفرنساوى الكبير مارييت على اتوابيته فى سراديب السرابيوم فى جبانة سقاره.

دين مصرى قديم
حيوانات مصريه مقدسه
ابيدوس

أبيدوس - Abydos - مدينه مصريه قديمه غرب البلينا الحاليه فى صعيد مصر. كانت المركز الرئيسى لعبادة اوزوريس رب الموتى و ملك الدنيا التانيه. فيها معبد رائع للملك سيتى الاول و معبد تانى للملك رمسيس التانى ، و فيها الأوزيريون و هو القبر الرمزى للاله أوزوريس قبلة الحجاج على مر العصور الفرعونيه. مدينة أبيدوس كان ليها موقف سياسى مشهور ايام الصراع بين الطيبيين و الاهناسيين.
العرابه المدفونه هو الاسم الحالى لمدينة ابيدوس القديمه.

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 

مدن مصريه
مصر القديمه
اثار مصر
سوهاج
مدن قديمه
ابيانه

أبيانه قرية من قري مركز مطوبس فى محافظة كفر الشيخ، المصرية.وتقع القرية علي مقربة من فرع رشيد حيث يلتقي نهر النيل ببداية البحر المتوسط،وتعتبر مسقط رأس الزعيم الراحل سعد زغلول قائد ثوررة 1919.وكذلك القاضي احمد زغلول قاضي محكمة حادثة دنشواي.

مدن محافظه كفر الشيخ
جزر تشافاريناس

جزر تشافاريناس () هى مجموعة (ارخبيل) من تلات جزر صغيره اسبانيه فى البحر المتوسط قدام سواحل المغرب مجموع مساحتهم 0.525 كيلومتر مربع ، على بعد 45 كيلومتر شرق من ميلييا.

الجزر 
 إيسلا ديل كونجريسو 25،6 هكتار
 جزيرة إيزابيل التانيت 15،3 هكتار (فيها حامية)
 إيسلا ديل راى 11،6 هكتار

صور 

جزر تشافاريناس تحت السيطرة الاسبانية من سنة 1847

مصادر 

ارخبيلات
 تشافاريناس
اسبانيا
لغة برمجه

هى اى لغة متصممه عشان تمكن الناس من التحكم فى الاجهزه الالكترونيه, بالزات الكومبيوترات, عن طريق اوامر مكتوبه.
بتتقسم لغات البرمجة لانواع كتيرة حسب المستوى بتاعها وحسب قربها للغات بتاعت الناس ففى لغات مستوى-عالى يعنى اوامرها ممكن تتقرى زى اللغات الحيه (مثال "بيزك" (BASIC) و "سمال توك" (Smalltalk)) و لغات مستوى-واطى اللى قريبة اكتر من لغة الاله (مثال "اسمبلى" (Assembly)), لكن اللغات الاكتر استخداما فى البرامج الكبيره هيه اللغات اللى مستواها عالى (مثال "سى" (C) و "چاڤا" (Java))

انواع لغات البرمجه 

فيه انواع كتير من لغات البرمجه من ساعت ما طلعت وكل فتره بيطلع نوع جديد. معظم اللغات مش تبع نوع واحد بس لكنها بتاخد خصايص من كذا نوع, عشان كده صعب اننا نحدد نوع لكل لغه لكن أهم و اشهر الانواع هما:

البرمجة الاعلانيه(Declarative Programming) 
النوع ده من لغات البرمجه بيوصف المشكله اللى مفروض البرنامج يحلها لكنه عامة مش بيقول المشكله تتحل ازاى. توصيف المشكله بيتم باستخدام المنطق, حل المشكله بيكون نظام من الاكسيومس(بالعربى:البديهيات,بالانجليزى:Axioms), من امثلة اللغات دى : الليسب:LISP, برولوجProlog وحاجات تانيه. لغات البرمجه دى بتكون اسهل فى القرايه و اسهل فى الفهم للانسان.

البرمجه الالزاميه(Imperative Programming) 
لغات البرمجه الالزاميه بتوصف النظام بحالات مختلفه, فى الاول البرنامج بيكون فى حاله معينه والكومبيوتر بيكون عنده خطوات يمشى عليها عشان يعمل حاجه معينه. اتباع الخطوات دى بيخلى حالة البرنامج تتغير. لغات البرمجه دى اوسع فى الانتشار عشان هيا اسهل فى الاستخدام.

البرمجه الوظيفيه(Functional Programming) 
البرمجه الوظيفيه بتتعامل مع البرنامج زى الدوال الموجوده فى علم الرياضيات, البرنامج بيستقبل مدخلات(Input)وشوية معلومات بيستخدمها عشان يطلع مخرجات(Output). البرنامج مش بيغير اى حاجه ملهاش علاقه بالعمليات الحسابيه اللى بتم على المدخلات.

البرمجه الاجرائيه(Procedural Programming) 
فى البرمجه الاجرائيه البرنامج بيكون متقسم لاجزاء, كل حته بتعمل حاجه معينه بس وبيُفضل ان كل حته تعمل حاجه واحده بس. البرنامج بيكون ماشى فى خطوات متحدده يعنى فى الاول يعمل كده وبعدين كده و هكذا.من امسلة اللغات دى الباسكال و السى.

البرمجه كائنية التوجه(Object Oriented Programming) 
من اشهر واهم انواع البرمجه الموجوده الايام دى وفيها محاكاه للحاجات الموجوده فى بيئة المشكله, الداتا والدوال اللى بتشتغل على الداتا دى محطوطه فى وحده واحده اسمها الكائن(Object) كل كائن ليه خصايص(Properties) دوال(Methods) اللى هيا حاجات بيعملها الكائن على سبيل المسال الكائن:كلب ليه خصايص زى الوزن(Weight) و اللون(Color) وليه دوال زى:النباح(bark()) والشم(Smell()). معظم الحاجات ممكن يتعملها تمثيل فى البرامج زى حساب البنك, الصوره, المكتب, اللعيب اللى انا بلعب بيه فى الڤيديو جيم و هكذا. كل الكائنات بيتم تخزينها فى الذاكره بتاعة الكومبيوتر. معظم لغات البرمجه الحديثه هى كائنية التوجه زى السى شارب والجافا وغيرها كتير.

قواعد لغات البرمجه 
كل لغة برمجه ليها شوية قواعد يعنى ممكن تعمل ايه و ممكن متعملش ايه من هذه القواعد:
 الارقام و مدى صحتها: انواع الارقام الموجوده و مداها اد ايه كبير ولا صغير.
 الكلمات: المحفوظه منها(يعنى اللى مينفعش نستخدمها عشان هيا بتستخدم فى لغة البرمجه نفسها(Reserved Words))- هل اللغه بيفرأ فيها الحروف كبيره ولا صغيره (case-sensitivity)
 حدود اللغه: امكانيات اللغه فى عمل التطبيقات والبرامج.

كمبيوتر
كومبيوتر
يوهانيس برامس

يوهانيس برامس (المانى: Johannes Brahms, نطق: ) (اتولد 7 مايو 1833- مات 3 ابريل 1897) كان موسيقار المانى مشهور و مؤلف كبير للموسيقا الكلاسيكيه و خصوصا سيمفونيات الاوركيسترا و ابتدا حياته ك عازف بيانو.

مصادر 

مواليد 1833
وفيات 1897
موسيقيين المان
ماسونيين
متريوز

M134
المتريوز او المدفع الرشاش هو سلاح معمول علشان ضرب النار خراطيش رصاص بطريقه سريعه ورا بعض من تانك الرصاص او حزام ذخيره سعته كبيره .

اسلحه
انتونين دفوراك

أنتونين ليوبولد دڤوراك ( Antonín Leopold Dvořák) (اتولد 8 سبتمبر، 1841 – مات 1 مايو، 1904) كان مؤلف موسيقا كلاسيكيه تشيكى و قدر يولف و يوظف الالحان الفولكلوريه للموسيقا الشعبيه بتاعة مورافيا Morava (فى بوهيميا) جوا موسيقاه الكلاسيكيه. دڤوراك الّف الاوپرا و السيمفونيه و الكورال و موسيقا الغرفه و من اشهر اعماله سيمفونية العالم الجديد  و الرقصات السلاڤونيه.

مصادر 

موسيقيين تشيك
مواليد 1841
وفيات 1904
سوفتوير

سوفتوير مصطلح بيعبر عن العمليات اللى بتحصل فى الاجهزه المبرمجه و عاده بتبقى غير ملمومسه و هى الجزء المكمل للهاردوير و اللى بيعبر عن المكونات الماديه للأجهزه دى (العتاد), فانظمه تشغيل الكومبيوتر operating systems زي نظام التشغيل ويندوز هى سوفتوير و بالمقابل الشاشه و الكيبورد و باقى المكونات هى هاردوير, السوفتوير ممكن نلاقيه علي اكتر من نوع من الاجهزه فبشكل طبيعى مثلا نلاقيه علي الكومبيوتر و الموبايل و الشكل دا بيكون موسع كمان ممكن نلاقيه على اجهزه تانيه زى التلفزيونات الذكيه و مكينات الصراف الآلى و غيرها.

انواع االسوفت وير 
1- سوفتوير تجارى: هى سوفتوير (برنامج او نzxcvbnmظام تشغيل)مش ببلاش ولازم اللى بيستخدمها يدفع فيها فلوس, و ليها رخصه من الشركة او الشخص اللى عاملها وما ينفعش استخداما الا لما تشتريها, شرا البرامج دى مايديش الشارى حق ملكيتها و انما يديله حق استخدامها بس, كمان فيه انواع من البرامج دى لازم الشارى يجدد رخصة استعمالها كل فترة زى برامج الانتى فيروس.

2- سوفتوير مجانى لفتره معينه: و اللى بيعرف تَرِيِل (trial software), دى بتبقى برامج مجانيه لفتره زمنيه معينه, عشان المستخدم يحربها و يشوف امكانيتها و هل حتكون مفيده ليه او لأ, وبعد كده بتتوقف و لازم اليوزر يشترى حق استخدامها.

3- سوفتوير مجانى: دى برامج مجانيه و ليها حقوق ملكية زى السوفتوير التجارى انما مش مطلوب من المستخدم يدفع عشان يستخدمها.

4- سوفتوير عام: ودى برامج ممكن اى حد يعدل فيها حسب ماهوه عايز.

مراجع 

 المعنى الحرفى لكلمة سوفتوير

لينكات برانيه 
 سوفتوير ويكيا

كمبيوتر
برامج
جورج فريدريك هانديل

جورج فريدريك هانديل (Georg Friedrich Händel )( اتولد 23 فبراير 1685 – مات 14 ابريل 1759) كان مؤلف موسيقا كلاسيكيه المانى-انجليزى من عصر الباروك المتاخر.هانديل اتشهر بكتابة الاوبرا و الاوراتوريو و كتب واحده من اشهر الاوراتوريوات فى العالم كله و اسمها المسيح او Messiah و دا كان سنة 1741.

موسيقيين المان
موسيقيين انجليز
مواليد 1685
وفيات 1759
متعلمين فى جامعة هاله
جيمى هيندريكس

چيمس مارشال هيندريكس (James Marshall Hendrix) و اتشهر باسم چيمى هيندريكس (Jimi Hendrix) و اسمه الاصلى هو چون الين هيندريكس (John Allen Hendrix) (اتولد 27 نوفمبر 1942 - مات 18 سبتمبر 1970) كان عازف جيتار و مغنى روك امريكانى و ملحن و مؤلف اغانى كمان. چيمى بيعتبروه اعظم واحد عزف جيتار روك فى العالم كله.

اتعرف بمهارته فى عزف الجيتار الكهربائي. اتوفي فى سن صغير (27 سنه)، لكن كان له تأثير كبير على التغييرات فى موسيقى الروك إند رول. كمان ساهم فى تطوير آلة الجيتار الكهربائي وإدخال بعض الخواص الجديده عليه.

وصلات برانيه 
 الموقع الرسمي

البوماته 
 Are You Experienced و نزل سنة 1967 و من اشهر الاغانى اللى فيه:
 "Fire"
 "Foxy Lady"
 "Hey Joe"
 "Purple Haze"
 "The Wind Cries Mary"
 Axis: Bold as Love و دا نزل سنة 1967 بردو و من اشهر اغانيه:
 "Bold as Love"
 "Castles Made of Sand"
 "Little Wing"
 "Wait Until Tomorrow"
 "Spanish Castle Magic"
 "Electric Ladyland" و دا نزل سنة 1968 و من اشهر الاغانى بتاعته:
 "Crosstown Traffic"
 "All Along the Watchtower"
 "Burning of the Midnight Lamp"
 "Voodoo Child (Slight Return)"
 "1983 (A Merman I Should Turn to Be)"

موسيقيين
غنا
مغنيين امريكان
مواليد 1942
وفيات 1970
مغنيين-كتاب اغانى
1 يوليه

1 يوليه هو اليوم ال182 (ال183 فى السنة الكبيسة) من ايام السنة فى التقويم الجريجورى . و فيه بعده 183 يوم لحد نهاية السنة.

مواليد 
 1813 - عباس حلمى الاول والى مصر من الاسره العلويه.
 1872 - خليل مطران شاعر لبنانى.
 1961 - ديانا اميرة ويلز اميرة بريطانية .
 1961 - كارل لويس بطل امريكى فى العاب القوى .
 1986 - اجنز مو مغنيه من اندونيسيا.

وفيات 
 2004 ---مارلون براندو ممثل امريكانى

مصادر 

ايام السنه
يوليه
تليفون

التيليفون (من اليونانى : τῆλε عن بعد ، و φωνή ، "صوت") هو جهاز اتصالات السلكية و لاسلكية بيتستخدم لنقل الصوت الكترونيا او رقميا .

اختراعه 
التيليفون اخترعه الايطالي انطونيو ميوتشى وتم تسجيله كمخترع للتيليفون سنة 2002 ، مجلس النواب الأمريكي يوم 11 يونيه سنة 2002م ب اعترف بأن ميوتشى أول مخترع لفكرة التيليفون .

اتصالات
رؤوف عباس

رؤوف عباس حامد ( بورسعيد ، مصر ، 24 اغسطس 1939 - 26 يونيه 2008 ) ،كان باحث و مؤرخ مصرى كبير. اهتم بتاريخ مصر الإجتماعى و كان له فضل فى تكوين جيل جديد من الباحثين التاريخيين المصريين. من مؤلفاته " المجتمع اليابانى فى عصر مايجى " ، و " التنوير فى مصر واليابان " ، و " كبار الملاك و الفلاحين فى مصر " و " مصر للمصريين " و سيرة حياته " مشيناها خطى " و غيرها. كرمته مصر و اخد جايزة الدوله التقديريه فى العلوم الاجتماعيه سنة 2000.

نشأ فى اسره بسيطه و كان والده عامل فى السكه الحديد. و زى العاده فى الارياف دخل الكتاب ، و بعدين عاز ابوه يشغله معاه فى السكه الحديد لكن صديق للعيله قدر يدخله مدرسه اهليه تبع الوقف الخيرى. قضى طفولته و شبابه فى القاهره و طوخ ، و بعد ما خلص دراسته فى المدرسه الثانويه ساعده صديق العيله فى دفع التلاته جنيه اللى كانو اياميها رسوم الدراسه فى الجامعه فدخل كلية الاداب فى جامعة عين شمس و اتخرج منها سنة 1961 و بعدين و هو بيشتغل فى شركه ماليه فى كفر الزيات اخد الماجستير فى التاريخ الحديث بدرجة امتياز من جامعة عين شمس. استقال من الشركه و اشتغل معيد فى جامعة القاهرة و هو بيحضر الدكتوراه فى جامعة عين شمس لغاية ما أخد الدكتوراه سنة 1971 بمرتبة الشرف الاولى . فى سنة 1981 اخد درجة الاستاذيه فى التاريخ الحديث. اتعين رئيس لقسم التاريخ فى كلية الاداب فى جامعة القاهره (1982 - 1988) ، و بعدين بقى وكيل لقسم الدراسات العليا فى الكليه (1996 - 1999 ) ، كان ليه الفضل فى عمل قسم للغه اليابانيه فى كلية الاداب.

كان رئيس للجنة العلميه التابعه لدار الكتب و الوثائق القوميه ، و عضو فى لجنة التاريخ التابعه للمجلس الاعلى للثقافه ، و رئيس لقسم الدراسات التاريخيه فى مركز الدراسات السياسيه والإستراتيجيه التابع لمؤسسة الاهرام ، و كان استاذ زاير فى جامعات عالميه زى جامعة السوربون فى فرنسا و هامبورج فى المانيا و كاليفورنيا فى امريكا و طوكيو فى اليابان ، و شارك فى مؤتمرات دوليه كتيره.

فى كتابه عن سيرة حياته " مشيناها خطى " عرض بشجاعه المشاكل و الانحرافات الاكاديميه فى الجامعه المصريه فعمل عداوات مع اللى ما عجبهمش اللى قاله.

كرمته الدوله المصريه و اديته وسام العلوم و الفنون من الطبقه الاولانىى (1983) و الجايزه التقديريه فى العلوم الإجتماعيه (2000).

لينكات برانيه 
 الموقع الشخصى للبروفيسور رؤوف عباس

مواليد 1939
وفيات 2008
مؤرخين مصريين
مترجمين مصريين
مصريين اخدوا جايزة الدوله التقديريه
بورسعيديه
متعلمين فى جامعة پاريس
متعلمين فى جامعة القاهره
بيانات (كمبيوتر)

فى علم الكمبيوتر, البيانات (داتا) هى أى حاجه موجوده فى شكل ينفع يستخدم على الكمبيوتر. بس فى العاده مابنعتبرش البرامج بيانات بردو. البرنامج هو شوية اوامر بتقول للكمبيوتر ايه اللى يعمله. فممكن نقول ان البيانات هى اى حاجه مهياش كود برمجه.

كومبيوتر
جوستاف مالر

جوستاف مالر (Gustav Mahler) (اتولد 7 يوليه 1860- مات 18 مايو 1911) كان موسيقار نمساوى اتولد فى بوهيميا (تشيكيا) من اب و ام يهود و بعدها اتحول للكاتوليكيه و كتب عشر سيمفونيات و اغانى اوبراليه و اوركيسترا و ماتشهرش الا بعد ما مات بخمسين سنه.
من اشهر السيمفونيات اللى الفها مالر (اغنية الارض او Das Lied von der Erde )

مصادر 

موسيقيين نمساويين
موسيقيين تشيكيين
مواليد 1860
وفيات 1911
اهواز

اهواز (بالفارسى: اهواز) مدينه فى جنوب غرب ايران و عاصمة اقليميه لمحافظة خوزستان و مبنيه فى ضفاف نهر كارون و اللى بيعدى على سلسلة تلال رمليه و عشان كدا بيوصل ارتفاع المدينه فوق سطح البحر ل عشرين متر. عدد سكان الاهواز حسب تعداد 2006 كانو 1,338,126 انسان. ياقوت الحموي بذکر انا اسم اصلي اهواز هو الاهواز. و اهواز جمع الهوز.

التاريخ 
البلد دى بناها الملك الساسانى اردشير الاول (224–241) و سماها هورموزد ارداشير(هرمزداردشیر)، و بنى سد على مجرى نهر كارون اللى بيعدى فى وسطيها و اللى وفر للمدينه نظام رى محكم و بفضل السد و الترع اللى اتخفرت المدينه ازدهرت. اسم الاهواز جمع ل هوزى او خوزى و دا اسم قبيله فارسيه اشتقو منه اسم منطقة خوزستان التاريخيه. بعد غزو العرب للمدينه فى القرن السابع،سموها سوق الاهواز.
 
المؤرخين بتوع القرن الاتناشر وصفو المدينه الرائعه دى و قالو: مدينة الاهواز مركز لزراعات ضخمه لقصب السكر و الرز و بتتروى بشبكة ترع مظبوطه بنظام رى ممتاز معتمد على المايه المتخزنه ورا السد اللى مبنى من الحجر على نهر كارون.

المسعودي ، مؤرخ عربي شهير ، يعتبر الأهواز أرضًا فارسية لغتها الفارسية.

في التنبیة والإشراف المسعودي یقول: "فالفرس أمة حد بلادها الجبال من الماهات وغیرها وآذربیجان إلی ما یلی بلاد أرمینیة وأران والبلقان إلی دربند وهو الباب والأبواب والری وطبرستن والمسقط والشابران وجرجان وأبرشهر، وهی نیسابور، وهراة ومرو وغیر ذلك من بلاد خراسان وسجستان وكرمان وفارس و((الأهواز))، وما اتصل بذلك من أرض الأعاجم فى ده الوقت وكل هذه البلاد كانت مملكة واحدة ملكها ملك واحد ولسانها واحد، إلا أنهم كانوا یتباینون فی شیء یسیر من اللغات وذلك أن اللغة إنما تكون واحدة بأن تكون حروفها التی تكتب واحدة وتألیف حروفها تألیف واحد، وإن اختلفتبعد كده فی سائر الأشیاء الأخر كالفهلویة والدریة والآذریة وغیرها من لغات الفرس."

بيقول المؤرخ المصري أبو العباس القلقشندي فى كتابه نهاية الإرب فى معرفة أنساب العرب عن إقليم الأهواز :

" يوم الأهواز وفيه تغلب العرب على الفرس، وقع سنه ۱۷ للهجرة، والاهواز اقليم "عربي" واسع يتكون من سبع كور بين البصرة وفارس"

gallery

لنكات برانيه

مصادر 
 یاقوت حموی؛ معجم‌البلدان، ترجمه علی نقی منزوی، سازمان میراث فرهنگی، تهران، ۱۳۸۰، جلد الاول، ص ۳۶۳
 القلقشندى : صبح الأعشى فى صناعة الإنشا، دار الفكر، بيروت.
 "Ahvāz." Encyclopædia Britannica. Deluxe Edition. Chicago: Encyclopædia Britannica, 2008.

مدن ايران
القرن التسعتاشر

القرن التسعتاشر الفترة من سنة 1801 لحد سنة 1900 ,حسب التقويم الجريجورى فى العصر المسيحى/ العصر العام
مكرم عبيد

وليم مكرم عبيد - اخد لقب باشا - شطب اسم وليم بسبب موقفه المناهض للاستعمار البريطانى ( قنا 25 اكتوبر 1889 - 5 يونيه 1961 ) محامى و سياسى مصرى كبير انضم لحزب الوفد سنة 1919 ، فى فترة رياسة مصطفى النحاس لحزب الوفد بقى سكرتير الحزب من سنة 1935 لغاية 1942 ، و اتعين وزير للماليه بعد معاهدة 1936. اتعرف مكرم عبيد على الليبرالية و الوطنيه. من اقواله المشهوره : إن مصر ليس وطنا نعيش فيه بل وطنا يعيش فينا و "نحن مسلمون وطناً ونصارى ديناً، اللهم اجعلنا نحن المسلمين لك، وللوطن انصارا.. اللهم اجعلنا نحن نصارى لك، وللوطن مسلمين".

وُلد مكرم عبيد فى مدينة قنا فى صعيد مصر فى عيله مسيحيه مرموقه ( عيلة عبيد ). من صغره كان بعيد عن التعصب الدينى و كان ليه صحاب مسلمين مقربين زى " سامى بك نور " ابن المحامى الكبير محمد بك نور اللى اتدرب مكرم عبيد فى مكتبه و اللى كان هو كمان من عيله كبيره فى قنا ، و صديق عمره وكفاحة مصطفى النحاس . درس مكرم عبيد فى المدرسه الامريكيه فى اسيوط و بعدين سافر انجلترا و درس القانون فى اوكسفورد و حصل على شهادة القانون سنة 1912 و رجع مصر و اشتغل سكرتير فى جرنال الوقائع المصريه و بعدين اتعين سكرتير للمستشار الانجليزى فى مصر. شارك فى ثورة 1919 مع سعد زغلول وكان من اللى اتنفوا بره مصر لفترة.
ويضرب به المثل فى الوطنية فقد كان بحق رمز من رموز التسامح بين المصريين.

من اشهر اقواله فى احتفالية الفية الازهر : "لعل أصد ما يُهنأ به الازهر الشريف فى عيده الالفي، أن رسالته صمدت للزمان الف سنة، إن هى إلا رسالة حق لن يطويها بل سينميها تعاقب الاف اخرى من السنين، وإذا كان لي -كمصري له عقيدته الوطنية- أن أفخر بالازهر الشريف معهداً مصرياً، فإن لي كرجل له عقيدته الروحية أن أُشيد به معهداً دينيا، ذلك لأن الله -الذي شاء للناس أن يختلفوا على الأديان- لن يسمح لهم بالاختلاف على الدين، ولقد أدى الازهر رسالة للدين والدنيا معاً، مدركاً قبل غيره أن العلم البشري لن يكتب له البقاء إلا إذا اقترنت فيه المادة الخامدة بالروح الخالدة"

اشهر أقواله 
 "إن مصر ليس وطنا نعيش فيه بل وطنا يعيش فينا"
 نحن مسلمون وطناً ونصارى ديناً
 "اللهم يا رب المسلمين والنصارى اجعلنا نحن المسلمين لك وللوطن أنصاراً، واجعلنا نحن نصارى لك، وللوطن مسلمين".
 “إنه لم يتخذ أي منا من ذكراه عبرة فيجاهد في سبيل وطنه كان هو الحي الميت وحق لى أن أقول: أيها الميت الحى، أنت سعد! أيها الحى الميت.. أنت عبد!” في نعي سعد زغلول.
 “إننى كما أقرأ الإنجيل أقرأ القرآن وأستشهد بآياته بل وأتعظ بعظاته لأننى أؤمن بالواحد الديان سبحانه فى كمال علمه وصفاته”
 "إنّ الذي ينتصر على غيره قويٌ، ولكنَّ الذي ينتصر على نفسه أقوى."
 "التاريخ العربى سلسلة متصلة؛ بسبب اللغة، والثقافة العربية، وأن على العرب أن يسلكوا الطريق الذى سلكه الأوروبيون، بأن يقيموا تنظيمًا يلتفون من خلاله فى ميثاق قومى واحد؛ لبذل الجهود من خلال النضال العربى المشترك؛ من أجل الحرية والاستقلال".

مواليد 1889
وفيات 1961
وزراء ماليه مصريين
وزراء مواصلات مصريين
قانونيين مصريين
محامين مصريين
سياسيين مصريين
وطنيين مصريين
تنويريين
ليبراليين مصريين
ثوريين مصريين
قناويه
ناس من مدينة قنا
اقباط
ثورة 1919
فيفى عبده

فيفى عبده (26 ابريل 1953 -) رقاصه وممثلة مصرية ، اسمها الحقيقى عطيات عبد الفتاح ابراهيم .

اتولدت فيفى عبده يوم 26 ابريل 1953 فى قرية ميت ابو الكوم فى مركز تلا فى محافظة المنوفيه وابوها كان بيشتغل ظابط . بدأت حياتها راقصة فنون شعبية بفرقة عاكف، وقد هربت من أهلها حين عارضوا فكرة عملها فى مجال الرقص. ظهرت للمرة الأولى فى السينما من خلال فيلم (الرسالة) بدور الراقصة سنة 1976، بعدين أُسندت إليها البطولات السينمائية؛ كانت انطلاقتها فى فيلم (امرأة واحدة لا تكفي) ومن بعده (وزير فى الجبس)، بعدين تنوعت أعمالها ما بين السينما والمسرح والتلفزيون. من مسرحيتها (شباب امرأة) سنة 1979، وفي التلفزيون مثلت الكتير من المسلسلات مثل (الآنسه كاف) و(الحقيقة والسراب). الايام دى هيه متزوجة من رجل الأعمال الفلسطيني محمد الديراوي، وأنجبت ابنتها الصغرى هنادي.

أعمالها الفنية

من المسلسلات 
 .
  - جزئين.
 .
 .
 .
 .
 .
 .
 .

من الأفلام 
 صبيان و بنات.
 .
 الخوف.
 السلم الخلفي.
 ممنوع فى ليلة الدخلة.
 بائعة الحب.
 جواز على الهواء.
 الرسالة.
 الزوج المحترم.
 مع حبي وأشواقي.
 وضاع العمر يا ولدي.
 حسن بيه الغلبان.
 من يطفئ النار.
 قمر الليل.
 الصبر فى الملاحات.
 حكاية ليها العجب.
 مولد وصاحبة غائب.
 امرأة واحدة لا تكفي.
 النيابة تطلب البراءة.
 المزاج.
 نور العيون.
 نساء صعاليك.
 القاتلة.
 الفرقة 12.
 الستات.
 جحيم امراة.
 المشاغبون فى البحرية.
 اثنان ضد القانون.
 الانسة كاف.
 الثعالب.
 مجانينو.
 ليلة القتل.
 قدارة.
 الصاغة.
 الرايا حمرا.
 وزير فى الجبس.
 ضربة جزاء.
 الغجر.
 امرأة وخمسة رجال.
 زنقة الستات.
 يمين طلاق.
 مهمة فى فيلم قديم.

من المسرحيات 
 شباب امرأة.
 اخطف واجري.
 ادلعى يا دوسة.
 شهر عسل بصل - عرضت فى الكويت.
 حزمني يا.
 حارة العوالم (مسرحية)

من البرامج 
 سلام مربع على قناة إيه آر تي أفلام 2.
 أحلى مسا ، على قناة إم بي سي مصر.
 خمسة مووواه، على قناة تن.

مواليد 1953
رقاصات مصريات
رقاصات شرقيات مصريات
ممثلات مصريات
ممثلات اغراء
اعلاميين مصريين
منايفه
ناس من تلا
مصريين ضد ثورة 25 يناير
سقوط بغداد (2003)

فى 9 ابريل سنة 2003 وقعت بغداد فى إيد الامريكان و احتلوها و قبضوا على حاكم العراق صدام حسين و رجالته و قدموهم للمحاكمه و أعدموهم.

حكاية سقوط بغداد فى إيد الامريكان بدأت بتولى جورج بوش الابن حكم امريكا و قرر انه يكمل المشوار اللى بداه أبوه جورج بوش الاب و يحاصر العراق و يغزوها و يقضى على حكم صدام حسين.

شوف كمان : سقوط بغداد (1258)

حروب امريكا
حروب
العراق
المتحف الحربى

المتحف الحربى القومى فى القاهره مقام فى قصر الحرملك و قصر الايتام على حرم قلعة الجبل اللى حكمت مصر منها جنوب البحر المتوسط فى عصر الدوله المملوكيه و اللى خرجت منها قرارات شكلت تاريخ مصر و الشرق الأوسط و العالم.

على مر التاريخ لعب الجيش المصرى دور كبير فى حماية امن مصر و حضارتها و كان دايماً من أقوى جيوش العالم و ساعات اقواها.

اتفتح المتحف فى عهد الدكتور احمد قدرى رئيس هيئة الاثار المصريه و بيعتبر من أهم و أروع المتاحف الحربيه فى العالم بسبب ضخامته من ناحيه ، و بسبب التحف و المعدات العسكريه الاثريه النادره اللى معروضه فيه. المعروضات و الكنوز المعروضه فى المتحف ده معروضه بإسلوب متحفى رفيع المستوى و بتبين تراث مصر العسكرى من ايام العصور الفرعونيه لغاية العصر الحديث.

المتحف بيضم صالات عرض كتيره زى :

 قاعة المجد : و معروض فيها تاريخ و حروب مصر من العصور الفرعونيه مروراً بإنتصارات مصر الساحقه فى عصر الدوله المملوكيه لغاية حرب اكتوبر 1973 .
 جناح الأزياء العسكريه: معروض فيه هدوم العسكر المصرى و قادة الجيوش المصريه عبر التاريخ من ايام الفراعنه و نياشين و أعلام.
 قاعة المدفعيه : فيها معروضات بتبين تطور المدفعيه المصريه من ايام محمد على للعصر الحديث.
 قاعة الأسلحه : بتعرض تاريخ و نماذج للأسلحه الناريه و الات الحصار.

اقسام المتحف 

 قاعة المجد.
 قاعة الملابس.
 قاعة المدفعية.
 قاعة الأسلحة.
 العصر الفرعوني.
 العصر الاسلامي.
 عصر اسره محمد على باشا.
 قاعات 1948 /1952 /1956 / 1967 .
 قاعة نصر اكتوبر 1973.
 قاعة الشهداء.
 ساحة العرض المكشوف.

مزارات القلعة 
 مسجد السلطان قلاوون
 جامع محمد على
 قصر الجوهره
 جامع سارية الجبل
 متحف الركايب
 متحف الشرطة
 متحف المضبوطات
 متحف الاثار الاسلامية

وصلات برانيه 
 صور للمتحف 
 المتحف الحربى المصرى - قلعة الجبل

المراجع 
 حسن الرزاز ، عواصم مصر ، دار الشعب، القاهرة 1995

معرض صور 

حربى
القاهرة
حربى
معالم القاهرة
فول مدمس

الفول المدمس اكله شعبيه مصرية فى الاصل واتصدرت للسودان والشام و السعودية.و غالبا بتتاكل على الفطار. و بتتكون من فول الفافا البنى المطبوخ ببطء بيتاكل صحيح او مهروس مع زيت وملح .

اصل الاسم 

كلمة فول هى كلمه مصريه قديمه و مدمس كلمه قبطيه معناها المطمور (المطبوخ تحت الارض).

مع ان بيتقال ان الفول المدمس ممكن اعتباره الطبق الوطنى عند المصريين و بيرجع تاريخه لالاف السنين لكن هيرودوت ذكر فى كتابه " التواريخ " ان المصريين بيقرفوا و بيشمئزوا من الفول لدرجة انهم ما بيقدروش يبصوله و ده بيوضح ان الاعتقاد بان الفول اكله مصريه قديمه مش صح. من جهه تانيه مؤرخين مصر فى العصور الوسطى اللى اتكلموا عن اكل المصريين ما بينوش ان اكل الفول كان وجبه مميزه فى مصر فى العصور الوسطى و ما اتكلموش عن الفول بطريقه توحى بانه كان اكل مهم فى مصر زى ما اتكلموا عن انواع الاكل التانيه ، تقريباً الفول ما اتذكرش غير فى مرات قليله كنوع من الحبوب من غير توضيح انه كان بيتدمس و بيتباع فى المحلات.

مصادر 

اكل
اكل مصرى
توركى

اللغه التوركيه (Türkçe ) اللى بيتكلمها الناس فى البلد توركيا هى لغه من اللغات التوركيه. متأثره بالعربى و الفارسى،و كانت بتستخدم الحروف العربيه فى الكتابه قبل ما تتجدد و نسختها القديمه بقت بتتسمّا عثمانلى. لكن لما قامت الجمهوريه فى تركيا و مسك الرئيس مصطفى كمال اتاتورك الحكم فيها سنة 1923 غير حروف الكتابه للحروف اللاتينى، و دخل تعديلات فى اللغه التركيه العثمانليه Osmanlıca عشان تتوائم لغة تركيا مع العصر الحديث اللى بتسوده الحضاره الغربيه، و تخرج من حالة التخلف اللى كانت تركيا عايشه فيها.

اماكن انتشار التوركى 

اللغه التوركى موجوده فى مناطق كتيره كلغه محليه زى فى الجزء التركى فى قبرص، و فى المناطق اللى هاجر ليها الاتراك كلغه بيتكلم بيها المهاجرين الأتراك بين بعضهم.و اللى بيتكلمو تركى عددهم 60 مليون كلغه ام و 15 مليون ناطقين بيها.

الحروف التوركيه

شوف كمان 

 جدول اللغات
 عثمانلى

لغات
توركيا
مشيخه

المشيخه - sheikdom -دويله بيحكمها شيخ من قبيله معينه او شيخ مسمى نفسه امير. النظام ده موجود فى منطقة الخليج زى مشيخة قطر Sheikdom of Qatar.

مشايخ
قبايل
سياسه
نظم حكم
قطر (توضيح)

قَطْر هوه مجموعة عربيات متوصله ببعض و بتمشى على قضبان ثابته.
 دولة قطر: مشيخه او اماره صغيره وموجوده فى الخليج الفارسى.
 قُطْر: اطول وتر فى الدايره.

صفحات توضيح
جوليان باجينى

جوليان باجينى(من مواليد 1968) فيلسوف بريطانى ومؤلف عدة كتب عن الفلسفه مكتوبه لعامه الناس. وهو مؤلف ( الخنزير اللى عايز يتاكل والـ 99 تجربة تانية عن التفكير ) سنة (2005)، وشارك فى تأسيس وتحرير مجلة الفلاسفة. ومنح الدكتوراه سنة 1996 من جامعة كلية لندن للأطروحة حول فلسفة الهوية الشخصية. وبالإضافة لكتبه المشهوره عن الفلسفة بيساهم بردو فى الجارديان ، والاندبندنت ، والاوبزرفر، وهيئة الاذاعة البريطانية (بى بى سى).

مصادر 

مواليد 1968
فلاسفه انجليز
ملحدين انجليز
ملحدين بريطانيين
برونو باور

برونو باور (6 سبتمبر 1809 - 13 ابريل 1882) ، كان عالم لاهوت ألمانى، وفيلسوف، ومؤرخ. باور قام بالبحث والتدقيق فى مصادر العهد الجديد من الكتاب المقدس، وانتهى لاستنتاجه المثير للجدل اللى بيقول ان المسيحية المبكرة بتدين اكثر للفلسفة اليونانية (الرواقية) اكتر من اليهودية. ابتداء من 1840 ، بدأ سلسلة من الاعمال المثيرة للجدل بتقول ان يسوع المسيح مجرد أسطورة تم اختراعها فى القرن التانى من اندماج وخلط اللاهوت اليهودى واليونانى والرومانى.

مصادر 

مواليد 1809
وفيات 1882
فلاسفه المان
فلاسفه ملحدين
علما لاهوت ملحدين
علما لاهوت المان
مؤرخين المان
ملحدين المان
اسطورة المسيح
جاكومو بوتشينى

چاكومو بوتشينى(بالطاليانى:Giacomo Antonio Domenico Michele Secondo Maria Puccini) ( اتولد 22 ديسمبر ، 1858 – مات 29 نوفمبر ، 1924) كان موسيقار طاليانى و مؤلف اوبرالى مشهور و بييجى فى الترتيب بعد فيردى من النجاح و الشعبيه اللى حققوها فى تأليف الاوبرا اللى ليها شعبيه لسه لحد دلوقتى.
من اشهر الاوبرات اللى كتبها بوتشينى:
 لا بوهيميه La bohème
 توسكا Tosca
 ماداما باترفلاى Madama Butterfly
 توراندوت Turandot

شوف كمان 
 ليستة مؤلفين الموسيقى الكلاسيكية الغربية

مصادر 

موسيقيين طليان
مواليد 1858
وفيات 1924
اماره

الاماره - Principality - دوله صغيره بيحكمها امير او اميره . زى امارة موناكو Principatu de Múnegu، و امارة أندورا Principat d'Andorra.

نظم حكم
سياسه
امارات

zh:大公國
مملكه

المملكه - Kingdom - دوله حاكمها ملك او ملكة مثل المملكة المتحدة و المملكة العربية السعودية، المملكة الأردنية الهاشمية و المملكة المغربية و مصر ( المملكة المصرية ) قبل ما تتحول ل جمهورية.

نظم حكم
مصطلحات سياسيه
سياسه
فلسفه سياسيه
سلطنه

السلطنه - sultanate - دوله بيحكمها سلطان او سلطانه زى سلطنة بروناى و سلطنة عمان. من أقوى و اكبر السلطنات فى التاريخ كانت السلطنه المملوكيه فى مصر ( 1250 - 1517 )

نظم حكم
سياسه

en:Sultan
دوجلاس ادامز

دوجلاس نويل ادامز (11 مارس 1952 - 11 مايو 2001) كان مؤلف،وموسيقى وكاتب درامى انجليزى. اشتهر بتأليفه سلسلة روايات (دليل المسافر الى المجرة)  واللى ابتدت فى الإذاعة واتطورت لـ"ثلاثية" من خمس كتب اتباع منها اكتر من 15 مليون نسخة فى حياته)، واتعمل منها كمان مسلسل تلفزيوني، وسلسلة كتب هزلية، ومسرحية اذاعية، ولعبة كمبيوتر، وفيلم روائى اتكمل بعد موت ادامز.

مصادر 

مواليد 1952
وفيات 2001
كتاب كوميديا انجليز
روائيين انجليز
كتاب اذاعه انجليز
كتاب خيال علمى انجليز
كتاب تليفيزيون انجليز
ملحدين انجليز
ملحدين بريطانيين
مفكرين ملحدين وناشطين
انسانيين انجليز
ولايه

الولايه - Suzerainty - منطقه او بلد بيحكمها والى نيابه عن حاكم عام زى ملك او سلطان. الولايات العثمانيه من اشهر الولايات فى تاريخ العصور الوسطى . البلاد اللى استولى عليها العثمانيين اتحولت لولايات مش مستقله بيحكمها والى تابع للباب العالى ( السلطان العثمانى ) فى الأستانه. مصر بعد ما كانت دوله مستقله فى العصر المملوكى استولى عليها العثمانيين (1517) و بقت ولايه مش مستقله تابعه للدوله العثمانيه.

شوف كمان 
 ولاية الحجاز
 الدوله الامويه

لينكات برانيه

مصادر 

نظم حكم
سياسه
ولايات
بيتر اتكينز

پيتر ويليام اتكينز (Peter William Atkins) (مواليد 10 أغسطس 1940) كيميائى انجليزى وزميل واستاذ الكيميا فى كلية لينكولن فى جامعة أوكسفورد. وهو كاتب غزير الانتاج لكتب الكيميا الدراسية الشهيرة اللى بتضم الكيميا الفيزيائية، و الكيميا غير العضوية، وميكانيكا الكم الجزيئية، تلاتة من اكتر الكتب المدرسية فى الكيميا شعبية فى العالم.

مواليد 1940
ملحدين انجليز
ملحدين بريطانيين
كيميائيين انجليز
علما بريطانيين
انسانيين انجليز
دارسين فى جامعة كاليفورنيا (لوس انجليس)
نيابه

النيابه تشبه لحد ما الولايه. النيابات توابع لسلطنه او مملكه بيحكمها نايب للسلطان او الملك زى سوريا و الكرك و غيرها فى عصر الدوله المملوكيه المصريه كانت بتتحكم عن طريق نواب السلطان المقيم فى القاهره عاصمة سلطنته. النيابات كانت على بلاد و مدن لكن كمان على قلاع و حصون ، مثلاً كان فيه نايب دمشق و نايب قلعة دمشق و دول كانوا مركزين مختلفين و منفصلين عن بعض.

نظم حكم
كونتيه

الكونتيه (بالانجليزى: county، بالفرنساوى: comté، بالالمانى: Grafschaft )، دويله صغيره او منطقه بيحكمها نبيل لقبه كونت Count (مؤنث: كونتيسه countess). الكونتيات كانت موجوده فى اوروبا. اللقب النبيل كونت اصله كلمة "كوميس" Comes اللاتينيه و معناها "شريك". من اشهر الكونتيات اللى كانت موجوده فى الشرق الأوسط فى العصور الوسطى بعد تأسيس الصليبيين مملكة اللاتين كانت " كونتية طرابلس " اللى استمرت لغاية ما قضى عليها السلطان قلاوون سنة 1290.

نظم حكم
سياسه
كونتيات
دوقيه

الدوقيه Duchy دوله صغيره او منطقه بيحكمها دوق duke او دوقه duchess زى لوكسيمبورج. الدوقيات كانت ساعات مستقله و ساعات كانت جزء او تابعه جزئياً لـ مملكه. الدوق لقب نبيل و بيعتبر اعلى درجه من درجات النباله بعد الملك. كلمة دوق جايه من اللاتينى دوكس بيلوروم Dux Bellorum و معناها حاجه زى قائد عسكرى. اللقب ده ظهر فى الممالك الالمانيه فى العصور الوسطى ، و استخدمه المؤرخين الغربيين لما كانوا بيشيروا للقواد العسكريين الالمان.

اكويتين Aquitaine فى جنوب غرب فرنسا ( عاصمتها بوردو ) من اشهر الدوقيات الاوربيه القديمه.

نظم حكم
تاريخ اوروبا
بروناى

بروناى دار السلام او بروناى دارالسلام ، - بالمالاى: Negara Brunei Darussalam - سلطنه فى شمال الساحل الشمالى التابع لجزيرة بورنيو فى جنوب شرق اسيا المطل على بحر الصين الجنوبى بين ماليزيا و ساراواك. مع ان بروناى مساحتها صغيره ( 5,765 كم مربع ) لكن كانت جزء من سلطنه قويه ليها تاريخ كبير يرجع للقرن الاربعة عشر ، و تعتبر من اغنى بلاد العالم ، و هى دوله مسالمه تتمتع بتقدم و ازدهار كبير و سكانها متنورين و متعلمين. استقلت بروناى عن انجلترا فى 1 يناير سنه 1984 ، و يحكمها حالى السلطان حسنال بولقيه Hassanal Bolkiah. عدد سكان السلطنه حوالى 381,371 غالبيتهم مالاى (حوالى 66% ) و مواطنين من اصول صينيه (حوالى 11%). عملتها دولار بروناى Brunei dollar.

 
بلاد
سلطنات
دول اسلاميه
رولينج ستونز

الرولينج ستونز (the Rolling Stones) دى فرقه روك انجليزيه.

تاريخ 
رولينج ستونز اتأسست فى لندن سنة 1962.الفرقه اتعملت الاول بين العازف المتعدد المواهب بريان جونز و عازف البيانو يان ستيوارت و بعدين انضم ليهم المغنى (فوكاليست) مايك ياجر و عازف الجيتار كيث ريتشاردز.

اعضاء الفرقه 
ميك چاججر: غناء رئيسى ومساند

كيث ريتشاردز: جيتار كهربائى ودعم الغناء

بريان جونز: جيتار صوتي

بيل ويمان: جيتار باس

تشارلى واتس: طبول

جاك ناتزسسحى: بيانو ودف

أشهر الأعمال الموسيقية 
 Out of Our Heads (سنة 1965)
 Aftermath (سنة 1966)
 Beggars Banquet (سنة 1968)
 Let it Bleed (سنة 1969)
 Sticky Fingers (سنة 1971)
 Exile on Main St. (سنة 1972)
 Some Girls (سنة 1978)
 Tattoo You (سنة 1981)

لينكات برانيه 
 الموقع الرسمي

مصادر 

انجلترا
مزيكا
فرق مزيكا غربيه
مغنيين من انجلترا
مغنيين بريطانيين
موسيقيين بريطانيين
فرق مزيكا
برينيكى (اسم)

برينيكى Βερενίκη ، اسم لملكات و اميرات مصر فى العصر البطلمى.

 برينيكى الاولانىى : اتولدت حوالى 340 قبل الميلاد ، تالت زوجه لبطليموس الاول و ام بطليموس التانى.
  برينيكى التانيه  : اتوفت حوالى 221 قبل الميلاد ، بنت ماجاس ملك قورنيه و مرات بطليموس التالت ، أهدت خصله من شعرها للإلاهه ايزيس بعد ما جوزها هزم سوريا. بتقول اسطوره ان خصلة الشعر اختفت و بعدين ظهرت فى السما على شكل مجموعه من النجوم اتسمت برينيكى. قتلها ابنها بطليموس الرابع بعد ما قعد على العرش. فى اواخر يناير 2010 اكتشف الاثريين بقايا لمعبد ليها فى شارع اسماعيل فهمى فى حى كوم الدكه فى اسكندريه، وخبيئه كبيره للتماثيل ضمت لغاية دلوقتى 600 تمثال من العصر البطلمى بأحجام و انواع مختلفه. الاكتشاف مهم  انه بيقدم كمان ادله قويه على موقع الحى الملكى فى اسكندريه.
  برينيكى التالته  : اتسمت كليوباترا برينيكى ، قعدت على عرش مصر بعد ابوها بطليموس التاسع ( سوتر 2 ) و اتجوزت بطليموس الحداشر ( الكسندر 2 ) اللى قتلها بعد تسعتاشر يوم.
 برينيكى الرابعه : اتوفت سنة 55 قبل الميلاد. بنت بطليموس الإتناشر ( الزمار )، و أخت ارسينوى 4 و كليوباترا السابعه. قعدت على عرش مصر بعد ما الاسكندرانيه طردوا ابوها سنة 58 ق.م لكن استعاد المملكه و قتلها.
 برينيكى : بنت بطليموس التانى و مرات انتيوخوس التانى اللى اتجوزها بعد ما ساب مراته لاوديكى (252 ق.م) ، و بعدين ساب برينيكى و رجعلها فدست له السم و قتلته ، و قتلت برينيكى و ابنها.

لينكات خارجيه 
 اكتشاف اطلال معبد برينيكى التانيه

بطالمة
تاريخ مصر البطلميه
تاريخ مصر
ملكات مصر
برينيكى التالته

برينيكى التالته ، - باليوناني : Βερενίκη -، كمان بتتسمى كليوباترا برينيكى. اتولدت سنة 120 قبل الميلاد ملكة مصر. بنت بطليموس التاسع ( سوتر 2 - لاثيروس ). بعد وفاة ابوها حكمت مصر لوحدها من 81 ق.م لغاية 80 ق.م. و مع عمها و جوزها بطليموس العاشر اليكساندر 1 اللى قتل امه كليوباترا التالته اللى كات برضه فى نفس الوقت جدة برينيكى الرابعه. كانت محبوبه من المصريين. اجبرت على انها تتجوز بطليموس الحداشر ( الكسندر 2 ) اللى قتلها بعد 19 يوم من جوازهم فهاج الاسكندرانيه و ثاروا عليه و قتلوه بعد جريمته بكام يوم.

شوف كمان 
 مصريين
 مصر
 مصر القديمه
 لستة ملوك مصر البطلميه

لينكات برانيه

مصادر 

ملكه مصريه
ملوك
مصر القديمه
بطالمة
تاريخ مصر البطلميه
حكام مصر
ملكات مصر
تاريخ مصر
برينيكى (مدن)

برينيكى ، مجموعة مدن من العصر البطلمى ، أهمها مدينه فى صعيد مصر على شط البحر الاحمر ، اتسمت على اسم برينيكى الأولى ام بطليموس التانى فيلادلفيوس اللى بناها و مهد لها الطريق من قفط عبر الصحرا فبقت مينا مهمه لتجارة الهند. بقايا المدينه دى لسه موجوده.

تاريخ مصر البطلميه
مدن بطلميه
بيرينج

مضيق بيرينج ( Bering Strait;  Берингов пролив) هو مضيق مائى موجود بين اسيا (سيبيريا) وامريكا الشمالية (الاسكا) وكانوا الناس بيعدوا عليه فى الشتا لانه بيبقى فى الوقت ده متجمد.

مضايق
جغرافيا اسيا
جغرافيا امريكا الشماليه
حجر رشيد

حجر رشيد - بالفرنساوى: Pierre de Rosette ، بالانجليزى : Rosetta Stone - حجر لقاه عساكر نابوليون بونابارت فى رشيد فى مصر وقت الحمله الفرنسيه على مصر ، و أخده الإنجليز على لندن بعد ما إحتلوا اسكندريه سنة 1801، لكن لحسن الحظ الفرنساويين بعد ما لقوه عملوا منه نسخه بعتوها على باريس . حجر رشيد كان منحوت عليه مرسوم تنصيب ملك مصر البطلمى بطليموس الخامس ابيفانس ( الظاهر ) ، بالهيروغليفي والديموطيقي و اليوناني.

فى المرسوم اللى اتنقش على حجر رشيد اتوصف بطليموس الخامس بإنه : " ملك مصر العليا و مصر السفلى ، ابن الاله فيلابتور ، بموافقة بتاح ، اللى رع وهبه الانتصار ، تجسيد حى لأمون ، ابن رع ، بطليموس الخالد ، المحبوب من بتاح ، الاله الجواد ابيفانيس ". و من ضمن اللى اتكتب ان تمثال بطليموس الخامس ابيفانيس حا يتعبد فى كل معابد مصر و حا ينضم لكل تماثيل الهة مصر التانيه فى الاحتفالات الدينيه ، و إن المرسوم حا يتنقش على قواعد كل تماثيله فى نواحى مصر ، بالحروف المصريه المقدسه (الهيروغليفى) ، و الحروف المصريه الدارجه (الديموطيقى) ، و الحروف اليونانيه.

بعد شوية دراسات، العلما اللى عرفوا يقروا ويفهموا اليوناني قدروا يخمنوا إن التلت نصوص ليها معنى واحد، وإتصوروا ان مفتاح الهيروغليفي ومعاه تاريخ مصر محطوط على الحجر ده. العلما فى انجلترا و المانيا و ايطاليا وفرنسا كانو عملوا محاولات كتيره لفك الهيروغليفي المكتوب على حجر رشيد لكن كل المحاولات مانفعتش.

شامبوليون Jean-François Champollion اللى اتلقب بـ " المصرى " ، وهو عالم لغوي كبير نابغه فى عدد كبير من اللغات القديمه من ضمنها القبطى - و دي مع نباهته كات نقطة مهمه جداً - فهم على عكس الكل إن الهيروغليفي المصري ده حروف صوتيه، وقدر من الإقتناع ده انه يبني عليه و يمشي بصبر وطولة بال وشجاعه فى الإتجاه الصح. العلما التانيين كانو وصلوا لنتيجه بتقول إن الديموطيقي المكتوب على حجر رشيد عباره عن حروف كتابه بس ما قدروش يتقدموا خطوه اكتر من كده فرفعوا الرايه واستسلموا. شامبوليون بشطارته اللغويه وعلمه فك حروف الهيرغليفى المصرى وادرك النظام اللغوى اللى فى نص حجر رشيد، وقدر يخلى النص يتقرى و يتفهم وكمان يتكتب ويتدرس. وبكده أسقط شامبوليون الفكرة الغلط اللى كات سايده عن الهيروغليفى المصري اللى اسسها هورابولون  ، وفتح بوابة تاريخ مصر الحقيقي و انهى عصر تاريخ مصر الخرافى.

فهرس وملحوظات

مصادر 
 Benet, W.R. : The Reader Encyclopedia , j. W. Arrowsmith, Bristol 1977
 Ceram, C.W : Gods, Graves and Scholars, Lowe & brydone, Norfolk 1978
Holbl, Gunther, A History of The Patolemaic Empire , Routledge, London & New York 2007, ISBN 978-0-415-23489-4
 Sharpe, Samuel, The History of Egypt Under the Ptolemies, Edward Moxon, London 1838, Kessinger Publishing's Reprints, USA 2007, ISBN 1-4325-4859-X
 The New Encyclopædia Britannica, Micropædia,H.H. Berton Publisher,1973-1974

مواقع ليها علاقه بالموضوع 

 المتحف البريطاني - لندن: 
 حجر رشيد - موقع الصفحة

th}}

بطالمة
اثار مصر
مصرولوجيا
تاريخ مصر البطلميه
البحيره
معبد ادفو

معبد ادفو بيضم معبد حورس الفخم اللى بناه بطليموس التالت ( 237 ق.م. ) للاله حورس ، و خلص بنايته بطليموس الرابع ( 212 ق.م.) من غير ما يزخرفه ، و كمل زخرفته و بنايته بطليموس العاشر و بطليموس الحداشر ، و كمل البنا و الزخرفه بالكامل سنة 57 ق.م.. و بيعتبر المعبد ده من أهم و اجمل المعابد المصريه.

ادفو فى مصر القديمه كانت اخر نقطة حراسه مصريه على الحدود النوبيه، و عاصمة الاقليم التانى من اقاليم الصعيد و فيها كمان أثار رومانيه.

فهرست

مراجع 
 ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
 الموسوعة الثقافية، مؤسسة فرانكلين للطباعة والنشر، القاهرة -نيو يورك

 معبد أدفو (360TOURIST Egypt)

معابد مصريه
ادفو
ادفو
ادفو
ادفو
اسوان
زين الدين زيدان

زين الدين زيدان لاعب كورة قدم معتزل فرنساوى من اصول جزايريه.

حياته 
زين الدين زيدان اتولد فى مارساى فى فرنسا فى 23 يونيه سنة 1972 لعيله مهاجره من الجزاير, كسب بكاس العالم لكورة القدم و كاس امم اوروبا و كسب احسن لاعب كورة قدم فى العالم 3 مرات و اتصوت ليه احسن لاعب فى اخر خمسين سنه فى اوروبا.

انهى حياته الكرويه فى منتخب فرنسا بنطح اللاعب ايطالى ماركو ميترازى Marco Materazzi براسه فى صدره بعنف فى نهائى بطولة العالم بين فرنسا و ايطاليا فطرده الحكم من مباراة بكارت احمر و  كسبت ايطاليا بالبطوله.

مسيرته 
لعب فى المنتخب الفرنساوى بصفته مواطن فرنساوى مولود فى فرنسا.

اول ماتش لزيدان كان قدام منتخب التشيك فى سنة 94 و المنتخب الفرنساوى كان مغلوب بس قدر يجيب جونين.

احصائيات

جوايز 
 اخد كاس العالم سنة 1998
 اخد كاس اوروبا سنة 2000

لينكات برانيه 

 طرد زيدان من الملعب بعد نطح لاعب
 زيدان بينطح اللاعيبه
 انتصر الطليان و خسر زيدان

مصادر 

 

لاعبين كوره قدم وسط
لعيبة كورة قدم فرنساويين
لاعبين فريق فرنسا لكوره قدم
لعيبه يورو 1996
لعيبة مونديال 1998
لعيبه يورو 2000
لعيبة مونديال 2002
لعيبه يورو 2004
لعيبة مونديال 2006
نادى فيفا المئوى
لعيبة بوردو
لعيبه يوڤينتوس
لعيبة ريال مدريد
لعيبه فازوا بكاس امم اوروبا
لعيبة الفرق القوميه اللى واخدين كاس العالم
فيفا 100
ناس واخده جايزه احسن لاعب كوره قدم فى العالم
لعيبه واخده جايزه احسن لعيبه فى اوروبا
لعيبه لا ليجا
لعيبة الدورى الطليانى درجه اولانى
لعيبة الفرق القوميه اللى واخدين كاس القارات
مدربين كورة قدم فرنساويين
مسلمين فرنساويين
فرنساويين جزائريين
انسانيه

الانسانية (انجليزى: Humanism; فرنساوى: Humanisme) هى مجموعة فلسفات ، او طريقة تفكير ، بتقول ان كل الناس تستحق الاحترام والكرامة ، وان الناس لازم يقدرو يحددو بنفسهم ازاى يعيشو حياتهم. الانسانيين بيقولو ان الناس لازم تختار معتقداتها عن طريق انهم يفكرو كويس قوى ويستخدمو العقل والمنطق بدل من الاعتماد على حاجات زى الدين او المعتقدات اللى مفيش دليل على صحتها. الانسانيين بيقولو كمان ان ممكن الانسان يعرف الصح والغلط عن طريق التفكير والوصول لقرارات سليمة وان الانسان مش محتاج دين عشان يكون انسان كويس.

الانسانيين عايزين يشوفو كل الناس ناجحين وسعيدين فى حياتهم ومحققين ذاتهم. فى الفكر الانسانى القرار او الاختيار السليم هو القرار اللى يخلى حياة الناس افضل، ولما تحصل مشكله سواء على المستوى الفردى او الجماعى بيكون مهم جدا اننا نحلها عن طريق استخدام العلم والمنطق.

 
فلسفه
تفكير حر
انسانيين
رشيد

رشيد هيا مدينه فى مصر على النيل قرب مصب فرع رشيد. و هيا عاصمة مركز رشيد فى محافظة البحيره.

اتأسست رشيد فى القرن التاسع على انقاض مدينه كان اسمها " بولبيتينوم " و بيعتقد ان اصل اسم رشيد من اسمها المصرى القديم " ت - رشيت ". بعد بناها من جديد فى العصور الوسطى حوالى سنة 800 بقت ليها مكانه تجاريه كبيره ، و دلوقتى بتعتمد على مصايد السمك و زراعة الرز.

اشتهرت رشيد عالمياً بعد ما تم إكتشاف الحجر اللى اتنسب ليها و بقى معروف بإسم حجر رشيد. و هو الحجر اللى إكتشافه ساعد على فك حروف اللغه الهيروغليفيه المصريه و خللا قراية اللغه المصريه ممكن.

سبب التسميه

مشاهير

شوف بارده 
 شخصيات مصريه مشهوره

لينكات برانيه

= مصادر 

رشيد
رشيد
رسائل العمارنه

رسايل العمارنه 300 جواب ليها اهميه تاريخيه كبيره اتبادلها القصر المصرى القديم فى القرن 14 قبل الميلاد فى عصر الملك اخناتون مع ملوك و امرا الشرق القديم. الجوابات دى اتنقشت بالخط المسمارى باللغه الأكديه على الواح معموله من طين محروق. اتعثر على الالواح فى انقاض تل العمارنه عاصمة اخناتون ملك مصر.

مصرولوجيا

it:Amarna#Le lettere di Amarna
رخمى رع

رخمى رع وزير عاش ايام ملك مصر تحوتمس التالت من الاسره التمنتاشر. له قبر مهم فى طيبه الغربيه موجوده فيه نصوص بتبين واجبات الوزير و وظايفه اياميه. و فيه مناظر بتصوره و هو بيستقبل الوفود الاجنبيه ، و غيرها بتصور الحياه الاجتماعيه و الاقتصاديه فى زمنه.

مصريين
فراعنة الاسره التمنتاشر
تاريخ مصر
رفح

رفح ، اسمها رابح بالمصرى القديم ، و رافيا باليونانى . مدينه مصريه قديمه فى شرق مصر ، فى شمال شرق شبه جزيرة سينا على البحر المتوسط. فيها بقايا حمامات من العصر الرومانى و كنيسه من العصر المسيحى. حصلت فيها معارك كتيره ضد الغزاه الاجانب على مر التاريخ المصرى.

لينكات برانيه

مراجع 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك

سبب التسميه

مشاهير

شوف بارده 
 شخصيات مصريه مشهوره

لينكات برانيه

= مصادر 

تاريخ فلسطين
رفح
شمال سينا
بلاد مصريه اساميها فرعونيه
على الروبى

على الروبى ( اتوفى 1891 )، ظابط مصرى اشترك فى الحمله المصريه على الحبشه ( 1875 - 1876 ). انضم لـ احمد عرابى فى الثوره العرابيه و اشترك فى معركة التل الكبير.

مراجع 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك

لينكات برانيه 
 موقع محافظة الفيوم 

وفيات 1891
عسكريين مصريين
وطنيين مصريين
الثوره العرابيه
تاريخ مصر
عبد الحميد بدوى

عبد الحميد بدوى ( 1887 - 1965 ) مشرع و قانونى مصرى كبير. اتعين وزير للماليه سنة 1941 و وزير للخارجيه سنة 1954. مثل مصر فى مؤتمرات دوليه و بقى قاضى فى محكمة العدل الدوليه سنة 1946.

مواليد 1887
وفيات 1965
وزراء خارجيه مصريين
وزراء ماليه مصريين
قانونيين مصريين
قضاة مصريين
اسكندرانيه
عبد الخالق ثروت

عبد الخالق ثروت ( 1873 - 1932 ) ،سياسى مصرى درس القانون و اشتغل فى القضاء. اتعين وزير للعدل سنة 1914 ، و وزير للداخليه سنة 1922 ، و رئيس مجلس وزرا مصر. شكل وزاره ائتلافيه. كان مفاوض مصر مع الانجليز للوصول لاتفاقيه مصريه بريطانيه. فيه ميدان و شارع كبير فى وسط القاهره بإسمه.

مواليد 1873
وفيات 1928
رؤساء وزرا مصريين
وزراء خارجيه مصريين
وزراء داخليه مصريين
قانونيين مصريين
قضاة مصريين
نواب عموم مصريين
سياسيين مصريين
رؤساء النادى الاهلى المصرى
عبد القادر حمزه

عبد القادر حمزة ( 1880 - 1941 ). صحفى و مؤرخ مصرى. حرر جرنال " الأهالى " فى اسكندريه سنة 1919 ، و أصدر جرنال " البلاغ " سنة 1923 فى القاهره، و " البلاغ الأسبوعى " فى سنة 1926. بيتعبر من أبرع كتاب المقاله السياسيه فى مصر و كان من رواد مدرسة الفكر الوطنى المصريه.

حياته 
ولد عبد القادر حمزة في ١٧ مايو ١٨٧٩ بقرية محلة صا (مركز شبراخيت).

تلقى تعليمه بمدرسة رأس التين بالإسكندرية ثم التحق بمدرسة الحقوق وتخرج فيها عام ١٩٠٣. في البداية اتجه للعمل بالمحاماة وظل يمارسه حتى عام ١٩٠٧. اتجه بعد ذلك لممارسة العمل الصحفي فعمل في صحيفة الجريدة التي كان يصدرها أحمد لطفي السيد، كما أصدر صحيفة الأهالي في ١٩ أكتوبر ١٩٠٩ بالإسكندرية ثم نقل إدارتها بعد ذلك إلى القاهرة عام ١٩٢١.

أيضًا أصدر صحيفة البلاغ في ٢٨ يناير ١٩٢٣، ومُنح رتبة الباشوية في ٢٨ فبراير ١٩٣٨.

توفي عبد القادر حمزة في ٦ يونيو ١٩٤١.

مواليد 1880
وفيات 1941
صحفيين مصريين
مؤرخين مصريين
مترجمين مصريين
بحراويه
ناس من شبراخيت
عدميه

العدميه - او النيهيليه (انجليزى: Nihilism, نطق: ; فرنساوى: Nihilisme; من الكلمه اللاتينى nihil اللى معناها "عدم" او "ولا حاجه") مصطلح استخدم اول مره سنة 1861 عن طريق الكاتب الروسى الكبير ايڤان تورجينيف فى روايته "أباء و ابناء". و هو وصف لنظريه سياسيه و اجتماعيه اعتنقها الثوار الروس و فضلت قايمه لغاية سقوط حكم القياصره فى روسيا سنة 1917. المبدأ العدمى بيهدف لهدم الأوضاع السياسيه و الإجتماعيه الفاسده بغض النظر عن نوع و طبيعة النظم الكويسه اللى ممكن تحل محلها.

فى الفلسفه، و بالذات فى العدميه الوجوديه existential nihilism، المصطلح بقى معناه ان قيمة أى شيء غير موجوده فى الواقع و ان القيمه مختلقه خطأ و بطريقه تضليليه عن طريق الانسان و ان الحياه ليس لها معنى. و على هذا الاساس لا يوجد شيء اسمه ان "قيمه أخلاقيه" يمكن أن تؤخذ في الإعتبار فى تفضيل شيء عن شيء عند اداء فعل (عدميه أخلاقيه Moral nihilism).

ارتبطت الفلسفه العدميه بالفيلسوف الألمانى فريدريك نيتشه Friedrich Nietzsche و فى الادب بالكاتب الأمريكانى إرنست هيمينجواى Ernest Hemingway.

لينكات برانيه 
 شبكة العدميين العرب 

فلسفه
راحت من الغز



المثل 
راحت من الغز هاربه قابلوها المغاربه

نوع المثل 
حتمية المصير

معني المثل 
الغز بضم الغين هما عسكر الأتراك فى مصر فى العصر العثمانلى ، و المغاربه كانوا مرتزقه مغاربه بيسترزقوا فى مصر فى العصر العثمانلى لغاية عصر عزيز مصر محمد على الكبير. و المثل معناه ان الست دى قدرت تهرب من الغز و اتخلصت من أذاهم و شرهم فوقعها حظها الأغبر فى إيد المغاربه اللى ما يقلوش فى الشر و الأذى عن الغز. المثل بيتقال فى اللى بيقدر يتخلص من شر فيقع فى شر تانى.

امثال مشابهه 
 خارج من الحريقه قابله الغراب زغطه
 شرد من الموت وقع فى حضرموت

امثال شعبيه
امثال شعبيه حرف ر
خارج من الحريقه



المثل 
خارج من الحريقه قابله ال غراب زغطه

نوع المثل 
حتمية المصير

معني المثل 
الزغط معناه البلع. و معنى المثل إن عصفور نجا من النار فطلع له غراب و بلعه.

امثال مشابهه 
 راحت من الغز هاربه قابلوها المغاربه
 شرد من الموت وقع فى حضرموت

امثال شعبيه
امثال شعبيه حرف خ
خالتى و خالتك



المثل 
خالتى و خالتك و اتفرقت الخالات

نوع المثل 
انتهاء حاجه بنهاية حاجه تانيه

معنى المثل 
يعنى اللى كان بيربطنا ببعض كانو امك و أمى ، و بعد ما انتهت علاقتهم ببعض بسبب الموت او الخلاف بقت مفيش حاجه تربطنا ببعض و ما بقتش فيه علاقه بينا.

امثال شعبيه
امثال شعبيه حرف خ
جمع

الجمع ( addition) عملية اضافة عددين لبعض, مثل لو حبينا نضيف العدد 2 للعدد 3 هايطلع النتيجة 5 و اللى عملناه ده هو عملية الجمع. الجمع هوا ابسط العمليات الحسابية واساس لكل العمليات التانية الاطفال اللى عندهم خمس شهور ممكن يعرفوا يجمعوا دا لحد فى حبة حيوانات ممكن تجمع.

علامة الجمع ومصطلحاته 
علامة الجمع اسمها زائد ( plus) وشكلها معروف (+) وبتتكتب بين العددين اللى بيتجمعوا والنتيجة بتتكتب بعد علامة يساوى (=) وبتتنطق العملية كده مثل لو عايزين نجمع 2,3 هنقول اتنين زائد تلاتة يساوى خمسه. وممكن كمان نكتب العملية بشكل رأسى نحط العددين تحت بعض وخط تحتيهم ونجمع.

خصايص عملية الجمع 
التبديل
وده يعني ان ممكن نعكس اماكن الحدود(الاعداد) ويفضل الناتج زى ما هوا مثلاً4+2=2+4 او بالرموز أ+ب = ب+أ
الدمج او التجميع
يعنى ممكن لما نجمع أكتر من عدد، فممكن نحط أقواس حوالين مجموع اى حدين او أكتر ب يدمجان معا و مجموعهم يضاف لباقي الحدود، ومش هيختلف الناتج باختلاف الحدود المدمجة فمسلن: 2+(1+3) = (2+1)+3 وكمان بالرموز فان أ+ب+جـ ممكن نعبر عنها: (أ+ب)+جـ او أ+(ب+جـ) بدون اختلاف فى الناتج.
المحايد الجمعي
الصفر اسمه محايد جمعى لأنه لو اتجمع على اى عدد تانى بيكون الناتج هو العدد التانى 5+0=5 او أ+0= أ

الوحدات 
الكميات اللى احنا بنجمعها لازم تكون من نفس النوع يعنى مثل مينفعش نجمع خمسين سم من الطول مع مترين من الطول لازم الوحدات تكون هيا هيا. عشان نجمع كميتين من نوعين مختلفين لازم نحول النوع (من سم لمتر او العكس كمسال) عشان يكونوا نوع واحد. كمان الكميات الفيزيائية المختلفة مينفعش تتجمع زى الطول والوزن مينفعش يتجمعوا.

الجمع كأساس لباقي العمليات 
يعتبر الجمع هوا اساس كل العمليات الحسابية، فهوا اساس عملية الطرح، فيعتبر الطرح عملية جمع القيمة السالبة لعدد ما لعدد تانى. ويعتبر الضرب هو تكرار جمع عدد معين الى نفسه عدد من المرات. ومن عملية الضرب تجيى القسمة والأسس واللوغاريتمات وغيرها.

رياضيات
جبر
محمود عزمى

محمود عزمى ( 1889 - 1954 )، صحفى مصرى أصدر فى مصر جرانيل كتيره، اشتغل بالصحافة من 1920 فأصدر جريدة "المحروسة " اليومية 1935، ثم أصدر جريدة الاستقلال 1921. ونقل امتيازها إلى جريدة الاهرام. رأس تحرير جريدة " روز اليوسف " اليومية 1953. وحرر فى " الاهرام " و" السياسة " و" الأخبار" و" السفور "و" اللطائف المصورة " و" الكاتب المصري" و"آخر ساعة " و" أخبار اليوم " وغيرها، أصدر فى لندن 1933 مجلة شهرية بالإنجليزية عنوانها العالم العربي وأصدر مجلة " الشباب " 1936. وكان أول من نادى بضرورة تأهيل الصحفي على أعلى مستوى أكاديمي واشرف على "معهد التحرير والترجمة والصحافة " ومثل مصر فى مجلس الامن. وتوفى فى إحدى جلساته. وله صولات فى مجال الحريات وحقوق الإنسان.

كان اول مدير لمعهد الصحافه فى جامعة القاهرة ، و انتخب فى لجنة حرية الاعلام و الصحافه فى الامم المتحده سنة 1949 ، و كان مندوب مصر فى مجلس الامن التابع للأمم المتحده.

من مؤلفاته 

 مبادئ الصحافة العامة.
 الايام المائة.
 على عتبة المفاوضات.

ديبلوماسيين مصريين
صحفيين مصريين
مواليد 1889
وفيات 1954
متعلمين فى جامعة القاهره
العقلانيه

العقلانيه او العقليه - recollection - أى مذهب فلسفى بيدى للعقل الأولويه فى تحصيل المعرفه. و هى عكس التجريبيه اللى بتعتبر الحواس هى المصدر الاول للمعرفه. العقلانيه بتشير بالذات لفلاسفة القرن تمنتاشر اللى رفضوا اقامة المعرفه على الايمان. من أنصار العقلانيه : افلاطون و رينيه ديكارتو لايبنيتس و اسبينوزا.

شوف كمان 
 ثقافه 
 مدخل الى الفلسفة 
 بداية التفكير 

فلسفه